কিট হ্যারিংটন
"ওয়ার হর্স"-এ অভিনয়ের পর হ্যারিংটন এইচবিওর টেলিভিশন ধারাবাহিক "গেম অব থ্রোনস"-এর জন স্নো চরিত্রের জন্য অডিশন দেন। ধারাবাহিকটি ২০১১ সালে প্রচারের পর সমাদৃত হয় এবং টেলিভিশন চ্যানেলটি ২য় মৌসুমের কাজ শুরু করে। হ্যারিংটনের চরিত্রের বেশিরভাগ অংশই চিত্রায়িত হয় আইসল্যান্ড ও আয়ারল্যান্ডে। ধারাবাহিকটির সপ্তম মৌসুম শেষ হয়েছে এবং ২০১৮ বা ১৯ সালে অষ্টম মৌসুম দিয়ে শেষ হবে। "গেম অব থ্রোনস" কাল্পনিক দুই মহাদেশ ওয়েস্টেরস ও এসোসে সংগঠিত হয় এবং অভিজাত পরিবারসমূহের মধ্যে সাত রাজ্যের আয়রন থ্রোন নিয়ন্ত্রণের জন্য সংঘর্ষ শুরু হয়। জন স্নোকে ধারাবাহিকের প্রথমে উইন্টারফেলের লর্ড এডার্ড স্টার্কের অবৈধ সন্তান হিসেবে পরিচয় করে দেওয়া হয়, যে পরে নাইট্‌স ওয়াচের সর্বাধিনায়ক এবং উত্তরের রাজা হন।
আ গেম অব থ্রোনস
ওয়েস্টেরসের পূর্বের মহাদেশ এসোসের একটি শহর পেন্টোসে মূল রাজবংশের রাজার পুত্র ভিসেরিস টার্গেরিয়ান তার বোন ডিনেরিসের সাথে যাযাবর ডথোরাকি সর্দার খাল ড্রগোর সাথে বিয়ের চুক্তি করে যে সে তার সৈন্যদল নিয়ে তাকে ওয়েস্টেরসে তার সিংহাসন দখলে সাহায্য করবে। ধনী ব্যবসায়ী ইলিরিও কপর্দকহীন টার্গেরিয়ানদের এই বিয়েতে সহযোগিতা করে এবং বিয়ের উপহার হিসেবে ডিনেরিসকে তিনটি ড্রাগনের ডিম প্রদান করে। ওয়েস্টেরস থেকে নির্বাসিত নাইট জোরাহ মোরমন্ট ভিসেরিসের পরামর্শক হিসেবে যোগ দেন।উপন্যাসটি বিভিন্ন ভাষায় অনূদিত হয়েছে এবং হার্ডকভার, পেপারব্যাক, ই-বুক এবং অডিও বই রূপে এর বেশ কিছু সংস্করণ প্রকাশিত হয়েছে। ২০০০ সালের জুনে মেইশা মার্লিন এই বইয়ের একটি সংক্ষিপ্ত সংস্করণ প্রকাশ করে এবং পুরো বইয়ের চিত্রাঙ্কন করেন জেফ্রি জোনস।